和趙用明梅
作者：胡寅
朝代：宋

paragraphs: 浄几寒窗日，翛然萬慮忘。
詩筒忽到手，花信已催籹。
茅舍斜斜彴，冰溪短短牆。
仙膚下姑射，嬌額映昭陽。
崔竹翻新畫，龍涎出古香。
有金攢蘂細，無綠認條長。
慰薦騷人寂，挑撩酒態狂。
雪遊空泛剡，蘭佩枉沉湘。
隔屋吹生麝，盈枝縱夜光。
詎能煩驛使，聊自占年芳。
渡盡鴻飛影，迎開柳带黄。
繁華收拾後，結子又先嘗。